

REPUBLIKA HRVATSKA

BJELOVARSKO-BILOGORSKA ŽUPANIJA

grb_NR_pngOPĆINA NOVA RAČA

OPĆINSKO VIJEĆE

Na temelju članka 33. Statuta Općine Nova Rača („Službeni glasnik Općine Nova Rača“ br. 2/21 i 2/23) Općinsko vijeće Općine Nova Rača OIB 63151588084 na svojoj \_\_\_\_\_ sjednici održanoj dana \_\_\_\_\_\_\_\_\_\_\_2025. godine

ODLUKU

o uvođenju poticajne mjere „Baka – djed servis“ u Općini Nova Rača

Članak 1.

Ovom Odlukom uvodi se poticajna mjera „Baka – djed servis“ (u daljnjem tekstu: Poticajna mjera) kojom Općina Nova Rača osigurava financijsku naknadu bakama i djedovima koji čuvaju unuke predškolske dobi zbog nedostatka mjesta u dječjim vrtićima.

Ovom Odlukom utvrđuju se kriteriji, uvjeti i način ostvarivanja prava na novčanu naknadu iz Poticajne mjere „Baka – djed servis“ (u daljnjem tekstu: naknada).

Članak 2.

Ciljevi uvođenja ove Poticajne mjere su:

- pružiti podršku obiteljima čija djeca nisu upisana u dječje vrtiće zbog nedostatka kapaciteta

- omogućiti bakama i djedovima dodatne izvore prihoda kroz aktivno sudjelovanje u skrbi za unuke

- poticati međugeneracijsku solidarnost i jačati obiteljske veze.

Članak 3.

Korisnik naknade je dijete predškolske dobi s navršenih minimalno godinu dana starosti, uz uvjet da nije polaznik niti jednog dječjeg vrtića niti obrta dadilja.

Djetetu, koje do 01. travnja tekuće godine navrši 4 godine života, pravo na naknadu prestaje s 01. travnja, a isto može trajati najdulje do 01. rujna iste godine isključivo ukoliko dijete s tim datumom bude upisano u dječji vrtić ili obrt dadilja.

Ukoliko dijete stekne pravo upisa u vrtić, a isto pravo ne iskoristi ili isto pravo prestane koristiti tijekom pedagoške godine, ne može ostvariti pravo na ovu Poticajnu mjeru.

Članak 4.

Visina naknade Poticajne mjere za jedno dijete iznosi 250,00€ mjesečno, za dvoje djece 300,00€ mjesečno, za troje djece 350,00€ mjesečno itd.

Naknada iz stavka 1. ovog članka isplaćuje se na teret proračuna Općine Nova Rača, najkasnije do 01. rujna tekuće godine u kojoj dijete navršava četiri godine života.

Članak 5.

Pravo na naknadu može ostvariti dijete pod uvjetom:

- da je državljanin Republike Hrvatske

- da ima prebivalište na području Općine Nova Rača

- da nije upisano u dječji vrtić ili obrt dadilja zbog nedostatka kapaciteta

- da barem jedan od roditelja/skrbnika ima prebivalište na području Općine Nova Rača u neprekidnom trajanju od najmanje jedne (1) godine prije podnošenja zahtjeva

- da su oba roditelja zaposlena ili je jedan roditelj zaposlen, a drugi ima status redovnog studenta ili oba roditelja imaju status redovnih studenata

- da baka ili djed koji će primati naknadu (u danjem tekstu: primatelj naknade) imaju prebivalište na području Općine Nova Rača

- da su baka ili djed koji će primati naknadu u krvnom srodstvu s djetetom u čije ime ostvaruju pravo na naknadu iz Poticajne mjere

- da primatelj naknade ima status umirovljenika uz uvjet da ne koristi pozitivno pravo omogućeno Zakonom o mirovinskom osiguranju.

- da je dijete navršilo najmanje jednu godinu života.

- da je primatelj naknade zdravstveno sposoban brinuti o djetetu.

Članak 6.

Postupak za ostvarivanje prava na Poticajnu mjeru pokreće se na zahtjev roditelja/skrbnika. Zahtjev se podnosi Jedinstvenom upravnom odjelu Općine Nova Rača, na propisanom obrascu.

Uz zahtjev se obavezno prilaže dodatna dokumentacija i to:

ZA DIJETE (korisnika naknade):

* dokaz o hrvatskom državljanstvu (domovnica ili osobna iskaznica ili elektronički zapis o državljanstvu)
* dokaz o prebivalištu (potvrda MUP-a o prebivalištu ne starija od mjesec dana od dana podnošenja zahtjeva ili preslika važeće osobne iskaznice ili elektronički zapis o prebivalištu)
* rodni list ili e-Rodni list

ZA RODITELJA/SKRBNIKA (podnositelja zahtjeva)

* dokaz o prebivalištu (potvrda MUP-a o prebivalištu ne starija od mjesec dana od dana podnošenja zahtjeva ili preslika važeće osobne iskaznice ili elektronički zapis o prebivalištu)
* elektronički zapis o radno-pravnom statusu roditelja ili potvrda fakulteta o statusu redovnog studenta ukoliko je roditelj student
* rodni list ili e-Rodni list majke ili oca, ovisno čiji će roditelj biti primatelj naknade

ZA BAKU ILI DJEDA (primatelja naknade)

* dokaz o prebivalištu (potvrda MUP-a o prebivalištu ne starija od mjesec dana od dana podnošenja zahtjeva ili preslika važeće osobne iskaznice ili elektronički zapis o prebivalištu)
* dokaz o statusu umirovljenika
* potvrda o IBAN-u.

Prijave se obrađuju prema redoslijedu zaprimanja.

Članak 7.

Na temelju zahtjeva, Jedinstveni upravni odjeli provest će postupak utvrđivanja prava na Poticajnu mjeru te o istome odlučiti rješenjem.

Na temelju rješenja iz stavka 1. ovog članka, s primateljem naknade, sklopit će se ugovor kojim će se urediti međusobna prava i obveze.

Primatelji naknade obvezni su osigurati adekvatnu brigu o djetetu, što uključuje:

- redovnu prehranu i higijenu djeteta

- sigurno i poticajno okruženje za igru i učenje

- suradnju s roditeljima.

Članak 8.

Podnositelj zahtjeva dužan je prijaviti Jedinstvenom upravnom odjelu Općine Nova Rača svaku promjenu činjenica koje utječu na ostvarivanje prava iz članka 1. ove odluke u roku 8 dana od nastale promjene.

Članak 9.

Nadzor nad provedbom ove Poticajne mjere provodi Jedinstveni upravni odjel Općine Nova Rača, neposredno i putem izvještaja roditelja.

Neposredni nadzor nad provedbom ove Poticajne mjere podrazumijeva kontrole na licu mjesta.

Roditelji su dužni jednom kvartalno podnijeti izvještaj o provedbi Poticajne mjere.

Roditelji su dužni dostaviti izvještaj i prije isteka roka iz prethodnog stavka ukoliko to zatraži Jedinstveni upravni odjel Općine Nova Rača.

Izvještaj iz stavka 2. ovog članka sadrži:

* osobne podatke djeteta
* osobne podatke roditelja
* sobne podatke bake/djeda koji su primatelji naknade iz Poticajne mjere
* razdoblje za koje se izvještaj podnosi
* vrijeme i mjesto „čuvanja unuka“
* druga važna zapažanja i činjenice.

Osobni podaci prikupljeni i obrađeni tijekom provođenja ove Poticajne mjere su poslovna tajna i na njih se primjenjuju propisi o zaštiti osobnih podataka.

Članak 10.

Financijska sredstva za provedbu ove Poticajne mjere osigurana su u Proračunu Općine Nova Rača, na poziciji R0072 – ostale naknade u novcu.

Članak 11.

Ova odluka stupa na snagu osmog dana od dana objave u Službenom glasniku Općine Nova Rača, a primjenjuje se od \_\_\_\_\_\_\_\_\_\_ (datum).

KLASA:

URBROJ:

PREDSJEDNICA

OPĆINSKOG VIJEĆA

Ivana Lončar